Nuus | Hoërskool Jan van Riebeeck
by Nadine Petrick. Posted on August 1, 2017
Baie geluk aan Emil van der Walt (regs) wat deel was van die Suid-Afrikaanse span wat tydens die vakansie aan die Internasionale Wiskunde Olimpiade in Rio deelgeneem het. Die span het twee brons medaljes en vier eervolle vermeldings ontvang.
by Nadine Petrick. Posted on May 15, 2017
Die jaarlikse veiling het op 12 Mei by die Cape Town Club plaasgevind en dit was ‘n reusesukses. Baie dankie aan almal wat kom saamkuier het, items geborg het en die aand moontlik gemaak het! ‘n Spesiale woord van dank aan Chad le Clos wat ook ingeloer het en spesiale items geskenk het om op te veil!
by Nadine Petrick. Posted on February 10, 2017
Die jaarlikse interskole teen Hoërskool Charlie Hofmeyr, Worcester Gimnasium en Hoërskool Stellenbosch het op 9 Februarie by Groenpuntstadion plaasgevind. Dit was ‘n feestelike dag met skouspelagtige atletiek op die veld en die baan en ‘n paviljoen vol entoesiatiese toeskouers. Dankie aan al die organiseerders wat die dag moontlik gemaak het en baie geluk aan al die atlete wat goed presteer het!
Al Jan van Riebeeck is slimkoppe is vereer tydens die Akademiese Prysuitdeling wat op 1 Februarie plaasgevind het. Baie geluk aan al die leerders wat toekennings ontvang het!
Die viering van Stigtingsdag en die skool se 91ste verjaarsdag op 27 Januarie was ‘n groot sukses. Oudleeder, Louis Boshoff, het ‘n inspirerende toespraak gelewer en nog twee oudleerders, Janina Theron en Etienne Terblanche, het die skool gelei met die sing van die Geeslied. Baie geluk, Hoërskool Jan van Riebeeck!
Baie geluk met julle matriekuitslae, Klas van 2016!
by Nadine Petrick. Posted on January 5, 2017
Baie geluk aan die matriekklas van 2016 met hulle uitstekende uitslae! Die groep behaal ‘n 100%-slaagsyfer en 78% van die leerders slaag met universiteitstoelating.
Die groep het ook 120 vakonderskeidings behaal. Drie leerders slaag met 7 onderskeidings, 4 met 6 onderskedings, 3 leerders behaal 5 onderskeidings, 5 met vier A’s en 5 met 3 A’s.
Geseënde Kersfees en ‘n voorspoedige 2017!
by Nadine Petrick. Posted on December 7, 2016
Ons wens u almal ‘n geseënde feesseison en ‘n baie voorspoedige 2017 toe! Kom asseblief veilig terug!
Totsiens Klas van 2016!
by Nadine Petrick. Posted on December 5, 2016
Totsiens, Klas van 2016! Baie geluk met die suksesvolle afhandeling van julle héél laaste skooleksamen. Mag die vakansie vol vreugde en pret wees en geniet elke oomblik van julle nuwe lewenspad!
Entrepreneursklub presteer met Snapspel
Baie geluk aan al die leerders van die Entrepreneursklub wat vroeër vanjaar deelgeneem het aan die Snapspel. Hulle het gister ‘n toekenning ontvang vir die gekombineerde span met die beste gemiddeld in dié spel en klop sodoende verskeie ander skole landwyd!
Chad le Clos maak swemakademie oop by JvR
Suid-Afrika se goue seun van swem en Olimpiese goue medaljewenner, Chad le Clos, het gisteraand aangekondig dat hy na Kaapstad gaan verhuis waar hy die nuwe hoofstuk in sy swemloopbaan gaan afskop.
Le Clos, wat waarskynlik vir altyd onthou sal word as die man wat vir Michael Phelps in die 2012 Olimpiese Spele geklop het, het op 14 November by ‘n perskonferensie by Hoërskool Jan van Riebeeck, bevestig dat hy inderdaad na Kaapstad verhuis.
Suid-Afrika se grootste Olimpiese-deelnemer ooit, met 1 goue en 3 silwer medaljes, se oefenprogram in sy nuwe tuiste, begin vroeg in Januarie. Dit het wel tyd en moeite gekos om die geskikte swembad, wat pas by sy hoogs professionele standaarde, te vind. Hy het besluit op die swembad by Hoërskool Jan van Riebeeck in Kloofstraat – waarskynlik die skool met die beste uitsig op Tafelberg en Leeukop.
Chad se skuif is nie net geïnspireer deur sy eie oefen-behoeftes nie, maar ook deur ‘n langtermyn visie om hierdie fasiliteit tot sy maksimum potensiaal te ontwikkel. In die komende maande sal hulle geen tyd en moeite ontsien om die swembad op te gradeer nie en die doel is om in die Lente van 2017 ‘n Sentrum vir Swemuitnemendheid in die hartjie van Kaapstad te open.
Chad le Clos het gesê: “Ek wil graag die skoolhoof en beheerliggaam van Hoërskool Jan van Riebeeck bedank vir al hulle hulp. Ek is opgewonde oor ons nuwe basis vir ons nuwe elite-groep. Ons hoop ook om ‘n paar jong en opkomende swemmers van die Kaap te inspireer om aan te sluit en te help bou aan die Chad le Clos Swem Akademie. ”
Mnr André Franken, skoolhoof, het die volgende te sê oor hierdie nuwe verwikkeling by sy skool: “Ons is baie opgewonde en dankbaar vir die geleentheid om te werk met ‘n swemmer van Chad se kaliber en dit is ‘n voorreg om hom en sy akademie op ons perseel te verwelkom. Ons is oortuig dat hierdie ‘n baie positiewe uitwerking op ons skool en veral ons swemmers gaan hê. ”